Prasasti Jeru-Jeru
Alihaksara > Sisi belakang

yakan samgat guṇungan buntut juru wadwā rarai sa(ng) raguyu juru kalula pu bāla, kaṇḍamuhi punta geṣṭa watu waraṇa sa(ng) niti parujar i sirika
n hujung galuḥ i wka wiridiḥ i kanuruhan ………… rakat i sangsang bimala baha( )an pu satyaka i maḍaṇder pu cakra iyanggěhan
tiruan sumuḍan punta sanggama winaiḥ pasěk mā 1 kinabaihan nira, ………. manusuk i wadihati sang pāhan i ma
dur sang ramangsa winaiḥ pasěk mas su 2 mā 8 sowang sowaug pangangkat i sang hyang kudur mas su 5 hop sa( )ni pomahumaḥ pra
ḥ, dakṣiṇa sang hyang brahmā mā 1 sang hyang lambu mā 1 sang hyang susuk wḍihan yu 2 wḍihanire wadihati makudur yu 1 si
lninira yu 2 pātiḥ juru kāliḥ wapah sakayu matab kuci ………nguka winaiḥ pasěk mā 5 wḍihan ragi yu 1 sowang sowang, ma
rujanya pingsor hyang, paskaran winaiḥ mā 2 ku 2 sowang sowang, patiḥ kahyunan bunmaniturussang daměl ……………… pangambar la
si winaiḥ mā 4 wḍihan ragi yu 1 sowang sowang, patiḥ kahyunan maharěp babak rikang kāla sang lāgi winaiḥ mā 5 wḍihan
ragi yu 1 wargga patiḥ anakbi ilu kinannān pasěk sang baruṇā anakbi, sang nani ibu ni sang rapi sang kběk winaiḥ mā 2 ke
n wlaḥ 1 sowang sowang, wargga patiḥ kahyunan lakilaki winaiḥ pasěk hari wangśa, baraṇa, ngura ḍangkal marapi winaiḥ mā
2 wḍihan hlai 1 sowang sowang, patiḥ pamgat sang jarā, manghambin sang balusyak, winaiḥ pasěk mā 4 wḍihan ragi yu 1
sowang sowang, gusti saśaka nuru banua sang hira panalisan pajamang, maṇiga ikěr, barsahan ……….. winaiḥ mā 2 wḍihan yu
1 sowang sowang, parujar patiḥ kahyunan bisak parujar patiḥ pamgat babus, parujar patiḥ manghambin ……….. rua
n i pakaraṇān astutī malawa kālaḥ, dangga kāndha pananglar bhoma ………lagas sibar juru kala samba tajung halan
naiḥ mā 1 wḍihan hlai l sowang sowang wahuta panguñjangan sardhawala kamāsihan pu kra ……….. ntan ḍanat winaiḥ
han ragi yu 1 sowang sowang taṇḍa rakryān ilu pinakasākṣī rakakālaḥ kanuruhan dyaḥ mumpawang harapu kulumpang winaiḥ pasěk mās su
1 mā 4 wḍihan paḍi hlai 1 sowang sowang sang tuhan i kanuruhan sang ra ……. ṇěr sang rayu ………..watakika sapatha winaiḥ mas su 1 mā 4 ki
nabaihānira wḍihan ragi hlai 1 sowang sowang, tpisiring ilu pinakasākṣī rakryān juru gotra i kanuruhan rakai pangambuhan
rakai siñjalan winaiḥ mā 4 wḍihan yu 1 sowang sowang gotra i tampuran sang mādhawa wa ….. dyaḥ dumu muang dyaḥ da ……winaiḥ mā
2 wḍihan hlai 1 sowang sowang dewata kaki i balaṇḍitung śiwarawi winaiḥ pasěk mā 4 panta i pangawan unggar pramukha, winaiḥ
pasěk mā 4 kinabaihanira patiḥ tpisiring winaiḥ pasěk karūwan i kanuruhan sang kumbil, manghambin sang hiraṇya patiḥ pa
mgat sang prakasita patiḥ i tugaran pangajaran sang māla patiḥ pangkur i waharu sang rangga winaiḥ pasěk mā 4 wḍihan yu 1 sowang so
wang, samangkana kwaiḥnira ilu pinakasākṣī hinanakan kālaning manusuk, i tlasni mangarpaṇakan pasěk i sira kabaiḥ tumama sang mawa
ju haji ring kalangan ring pkěn ri himad maglar saji, sumangaskāra sang hyang susuk sangkapāsakrama dangū manětěk hayam mabantingakan ha
ntiga i sang hyang watu těas susuk, mamamang hyang manapate, ling nira, īndaḥ ta kita kamung hyang i śrī baprakeśwara śrī haricandana
agasti mahāŗṣi sang hyang i daśadeśa urddhamadhaḥ, rawi śaśi kṣiti jala pawana hutāsana, yajamānakāśa dharmma aho
ratra sandhya dwaya, yaṣka rākṣasa piśāca pretāsura garuḍa kinnara gandharwwa, yamabaruṇa kuwaira bāsawa